KULTURNO INFORMATIVNI CENTAR GOSPIĆ,
        JAVNA USTANOVA ZA KULTURU

Budačka 12, 53000 Gospić
Klasa:032-01/18-01/03
Urbroj:2125/70-01-18-01
Gospić, 5. studenog 2018. godine


Temeljem Zakona o fiskalnoj odgovornosti (NN 139/10, 19/14) i članka 27. Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 7/10) te Izmjena i dopuna Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 3/16), ravnateljica Kulturno Informativnog Centra Gospić, javne ustanove za kulturu dana 5. studenog 2018. godine  donosi



PROCEDURA 
ZAPRIMANJA I PROVJERE RAČUNA


Članak 1.
Administrativni tajnik/računopolagatelj prati izvršavanje naručenih i ugovorenih roba, usluga i radova.
Članak 2.
Administrativni tajnik/računopolagatelj ili zaposlenik, koji je temeljem dostavljene zahtjevnice, predložio nabavu prilikom preuzimanja naručenog svojim potpisom na otpremnici, fakturi ili obračunskoj situaciji (uz naznaku: provjereno i datum obavljanja kontrole) potvrđuje da je obavljena suštinska kontrola isporučene robe, obavljenih usluga ili radova (provjerom vrste, količine, kvalitete i ostalih sastojaka isporučenog s naručenim ili ugovorenim). U slučaju da neka od navedenih roba / usluga ili radova prema narudžbenici nije isporučena, administrativni tajnik ili zaposlenik koji je predložio nabavu o tome sastavlja službenu zabilješku, tako da bi se isplata izvršila nakon odgovarajuće isporuke. 


Članak 3.
Administrativni tajnik/računopolagatelj zaprima račun dobavljača stavljajući prijemni pečat (klasifikacijska oznaka, urudžbeni broj  i datum zaprimanja), kompletira račun s narudžbenicom i otpremnicom te provodi formalne provjere svih elemenata računa i matematičku kontrolu. Kao potvrda obavljene matematičke kontrole na račun se upisuje provjereno i datum obavljanja kontrole s potpisom osobe koja je kontrolu obavila. 





Članak 4.
Administrativni tajnik/računopolagatelj stavljanjem svog potpisa na račun odobrava njegovo evidentiranje u računovodstvenom sustavu i račun dostavlja ravnateljici na odobravanje plaćanja. Ravnateljica, nakon zaprimanja računa od administrativnog tajnika/računopolagatelja koji je odobrio evidentiranje u računovodstvenom sustavu, svojim potpisom na računu i stavljanjem datuma daje nalog za plaćanje računa u skladu s datumom dospijeća.

Članak 5.
	Ova Procedura primjenjuje se i prilikom nabave roba i usluga čije se plaćanje obavlja gotovinom iz blagajne.
Članak 6.
Stupanjem na snagu ove Procedure, prestaje važiti Procedura zaprimanja i provjere računa, Klasa:032-01/12-01-01; Urbroj:2125/70-01-12-02, od 15. ožujka 2012. godine.

Članak 7.
Ova Procedura objavljuje se na web stranici Kulturno Informativnog Centra Gospić i stupa na snagu danom donošenja.



RAVNATELJICA
Marija Štimac, mag.polit.





